
Malgranda „spitŝtato“ 
sur la teritorio de Okcidenta Australio 


Helpe de publike alireblaj informoj, precipe en vikipedio, 
kaj propra arĥivo kompilis 
Josef Kfiz, Ĉeĥa Respubliko, panglotia(gmail.com. 
Pliaj detaloj rete: Hutt River Principality 


Okcidentaŭstralia farmisto Leonard George Casley, posedanto de tieaj 
terenoj, kies areo estas 7486 hektaroj, neobeis en 1970 ordonon de la 
aŭstralia registaro malgrandigi la areon por kulturi tritikon sur la teritorio 
de Hutt River, norde de la urbo Geraldton. Li konsideris tiun ĉi ordonon 
reprezalia dispono, kiu likvidos lian agrikulturan entreprenadon. Tial li 
kontraŭstare deklaris la 21an de aprilo 1970 la sendependecon de siaj 
terspacoj je Aŭstralio. Li argumentis, ke la administrado ne plenumis siajn 
promesojn kaj ankaŭ ke iamaj malkovrintoj de Okcidenta Aŭstralio neniam 
deklaris tiun ĉi teritorion havajo de „brita krono“. 

La aŭstralia registaro neniel reagis je establo de la nova ŝtato, kaj post 
du jaroj Casley oficialigis ĝian memstarecon, konsiderinte ĝin el sia 
vidpunkto valida. Casley samtempe prezentis sin mem kiel „princo“ kaj 
deklaris sian latifundion (farmbienon) principality (princolando). La oficiala 
titolo de tiu ĉi malgranda ŝtato unue estis Hutt River Province Principality 
(Provinca Princolando de Hutt Rivero) kaj en la jaro 2006 oni ŝanĝis la 
titolon al Principality of Hutt River (Princolando de Hutt Rivero). 

Geografia situacio de Hutt River Princolando 
en Okcidenta Australio 





Princo Leonard G. Casley, la fondinto de Princolando de Hutt 
Rivero kun sia edzino, la princino Shirley 


Ĉefurbo: Nain 

Areo: preskaŭ 75 km? 

Establo: la 21an de aprilo 1972 

Nacia himno: It's a Hard Land (esperante: Ĝi estas la malmola, kruda lando) 
La oficialaj lingvoj laŭ la konstitucio estas la angla, la franca kaj Esperanto 
(Article 8: English is the official language of the Principality of Hutt 
River with French and Esperanto as second and third languages). 
Ŝtata regnosistemo: Princolando, monarĥio. 


Princolando de Hutt Rivero estas oficiale internacie neaprobita privata 
ŝtato, kiu troviĝas 20 km de la bordo de hindia oceano kaj 500 km norde de 
la urbo Perth (Perto) en la okcidenta parto de aŭstralia kontinento. 

La princo Casley tamen tre rapide starigis kontaktojn kun multe da 
ŝtatestroj, inkluzive de la papo mem. La „spitŝtato“ havas sian propran 
monsistemon kaj diplomatajn pasportojn. Sur ĝia teritorio vivas daŭre eĉ 
ne 100 civitanoj kaj dum la jaroj ĝi fariĝis alloga turisma atrakcio. Sur la 
teritorio de la eksa farmbieno estis konstruitaj loĝejoj por turistoj, hoteloj, 
vendejoj, poŝtoficejo, administra regnodomo kaj ankaŭ flughaveno, kie 
surteriĝas dufoje en la semajno aviadilo el Perth. Al la civitanoj de 
Princolando de Hutt Rivero apartenas ankau 13 mil da fremdlandaj 
simpatiuloj, kiuj posedas pasportojn de la Princolando. 


Princa familio 

Dumviva kapo de la ŝtato estis la princo Leonardo la 1a (propra nomo: 
Leonard Casley, naskiĝis en 1925). La princino estis lia edzino Shirley, la 
kronprinco estas la plej aĝa de iliaj sep infanoj lan Casley (“1947). Regento 
estas Kevin Gate de Queensland, plej aktiva propagandisto de la 
Princolando. La 11an de februaro 2017 la princo Leonardo abdikis je sia 
posteno pro tro alta aĝo (tiam 92 jaroj) kaj pro malboniĝanta sanstato. Sur 
la trono sidiĝis la saman tagon lia plej juna filo Graeme, do ne la kronprinco 
lan, longtempe preparata por tiu ĉi posteno. Kialon mi ne scias, eble pro 
internaj kaŭzoj de la princa familio. 

De la jaro 1973 la malgranda ŝtateto eldonadas poŝtmarkojn (kutime 
du seriojn en la jaro), ilies temoj estas flaŭro kaj fauno de la propra 
teritorio, heraldiko, bibliaj temoj kaj pluaj regionaj interesaĵoj, vidindaĵoj. 
Universala Poŝta Unio ne aprobis la poŝtmarkojn. Princolando de Hutt River 
havas eĉ sian propran monsistemon, kies monunuo estas Hutt River-dolaro 
(1 dolaro = 100 centoj). La mono validas nur sur la teritorio de la ŝtateto. 
Ĉiu vizitanto povas ilin akiri kontraŭ la oficiala aŭstralia mono (1:1). 
Bankbiletoj, unuafoje eldonitaj en 1975, ne portas precizan eldon-daton, 
sed nur la jaron 1970 prezentita en ŝtata blazono sur la bankbiletoj. Ili 
eldoniĝis en jenaj valoroj: 10 centoj (blukolora), 20 centoj (verdkolora), 50 
centoj (ruĝkolora), 1 dolaro (violkolora), 2 dolaroj (oranĝkolora): 

Ĉiuj bankbiletoj havas la saman formaton 140 x 72 mm. Sur la averso 
(frontflanke) estas portreto de la princo Leonardo mem, lia subskribo kaj 
oficiala ŝtata blazono. Sur la reverso (dorsflanke) estas simboloj de farmista 
vivo, lokaj naturaj vidindajoj kaj malnovtempa kulturo de tiu ĉi okcidenta 
parto de la aŭstralia teritorio. 

En 1976 estis unuafoje eldonitaj ankau metalaj moneroj ... jen, iliaj 
valoroj: 


Valoro = [(Metlo €=- 4) [Diametro(mm) 
aluminio (AI) 
kupro (Cu) 


! latuno enhavas 4 - 80 56 da kupro, ?' tombako enhavas 84 - 90 96 da kupro 





La samaj moneroj estis denove stampitaj en 1978 kun la jarindiko 
1979. Jen ekzemple kiel aspektas la monero de 30 dolaroj: 





La moneroj de ĉiuj nominaloj estas samtemaj. Sur la averso estas la kapo 
de la princo de la maldekstra flanko, ambaŭflanke de la kapo estas po unu 
tritika spiko, supre majuskla priskribo PRINCE LEONARD, sube la jaro de ilia 
eldono (1976, resp. 1978). Sur la arĝenta kaj la ora moneroj estas aldonita 
indiko de la metalo. Sur la reverso estas ŝtata blazono kaj supre en majuskla 
skribo 6 HUTT €6 RIVER €6 PROVINCE 6 kaj sube estas pervorta indiko de la 

valoro de la monero. La monerojn stampis la firmao Philips Mint en la urbo 
Serman Oaks (Kalifornio, Usono) kaj la monerfarejo Lombardo en Kanado. 
Numismatika bulteno eldonita en Hutt River Princolando anoncas, ke la 
vendon de la moneroj por kolektantoj aranĝas firmao Treasury 
Department, Hutt River Province, Via Como 6152, Western Australia. 
Okaze de la „arĝenta jubileo“, tio estas de la 25jara reĝado de la brita 
reĝino Elizabeta la lla (1977), estis eldonita jubilea dolara monero, kiu 
fariĝis en la sama jaro la motivo por eldono de tri poŝtmarkoj. Sur la 
poŝtmarko de la valoro 18 centoj estas bildigita la averso de la menciita 
monero, sur la poŝtmarko de 25 centoj estas bildigita la reverso de la 
menciita monero kaj sur la poŝtmarko de 45 centoj estas bildigitaj ambaŭ 
flankoj de la menciita jubilea monero. Proksimuman bildon de la jubilea 
monero mi konas almenau dank al tiu ĉi laste priskribita poŝtmarko: 

Kaj konklude ... 
La 16an de junio 2017 Leonard George Casley — do, en tiu tempo ne 


plu oficiala regnestro de la Princolando — estis akuzita de la okcident- 
aŭstralia juĝa tribunalo pro fraŭdado de impostoj de sia entreprenado. Pro 
tio li ricevis financpunon je 2,7 milionoj da aŭstraliaj dolaroj. La princo 
malakceptis la verdikton kaj celis nuligi ĝin. Tial longtempe li disputis helpe 
de siaj juristoj kun la aŭstralia imposta ofico. Sed la situacio fariĝis 
komplika, kiam princo Leonard Casley (93jara) la 13an de februaro 2019 
mortis pro pulmoinfekto. 


Sekvantaj aliaj „spitŝtatoj” 
Hutt River Princolando, kvankam ĝi ne estis internacie aprobita, servis 


en la 70aj jaroj de la pasinta jarcento kiel modelo por kelkaj pluaj 
„mikroŝtatetoj“ en tuta Australio - kiel ekzemple Bumbunga, Rainbow, 
Creek kaj Avram. Kialo estis unue tradicia individualismo de aŭstralianoj, 
sed ankaŭ ilia historie malforta rilato al la brita registaro. La plej longan 
ekziston el ĉi tiuj memproklamitaj ŝtatetoj havas Hutt River Princolando. 


Hutt River Princolando kaj ĉeĥoj 
Interese estas, ke diplomata pasporto de Hutt River Princolando 


helpis en 1984 al ĉeĥa civitano elmigri el sia lando Okcidenton. En la jaro 
2000 estis en praga flughaveno katenita kaj sekve arestita alia ĉeĥa 
aventurulo, post kiam li prezentis sin al policanoj pere de personaj 
dokumentoj de Hutt River Princolando. 


Ŝtataj simboloj: 





Ŝtata flago 





